Ekki hefur legið fyrir um nokkurt skeið hvernig hirðingu á rúlluplasti eigi að vera hagað í sveitarfélaginu . Af því tilefni er bændum bent á að hægt er að koma plastinu til skila á safnstöðinni . Einnig er hægt að óska eftir því að plastið verði sótt . Í þeim tilvikum er bent á að hafa samband við þjónustuaðilann Steiney og ráðfæra sig við þá um tímasetningu og fyrirkomulag . Á fundi hreppsráðs Vopnafjarðarhrepps sl. miðvikudag var samþykkt ályktun um raforkumál þar sem ítrekað er mikilvægi þess að hringtengingu verði komið á milli Vopnafjarðar og Þórshafnar : Hreppsráð Vopnafjarðahrepps hvetur til þess , í ljósi undangenginna atburða , að komið verði á rafmagnstengingu á milli Langanesbyggðar og Vopnafjarðarhrepps og hringtengingu þar með komið á í sveitarfélögunum með auknu rafmagnsöryggi . Hreppsráð vekur athygli á því að ekki stendur til að auglýsa starf RARIK á Vopnafirði sem nú hefur losnað og leggst eindregið gegn því þar sem mikilvægt er að þjónustustig minnki ekki og að starfsemi stofnunarinnar sé með traustan grundvöll í sveitarfélaginu .